TKN บวกแรง 10% ตอบรับกำไร Q1 โต 164% แตะ 166 ล้านบาท
TKN วิ่งคึก 10% ตอบรับกำไรไตรมาส 1/66 โต 164% แตะ 166 ล้านบาท อานิสงส์ยอดขายในประทศ และต่างประเทศหนุนเพิ่มขึ้น
TKN วิ่งคึก 10% ตอบรับกำไรไตรมาส 1/66 โต 164% แตะ 166 ล้านบาท อานิสงส์ยอดขายในประทศ และต่างประเทศหนุนเพิ่มขึ้น
12 พ.ค. 2566

ผู้สื่อข่าวรายงานว่า วันนี้ (12 พ.ค. 66) ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 10:31 น. อยู่ที่ระดับ 10.70 บาท บวก 0.95 บาท หรือ 9.74% สูงสุดที่ระดับ 10.80 บาท ต่ำสุดที่ระดับ 10.30 บาท ด้วยมูลค่าการซื้อขาย 175.09 ล้านบาท

สำหรับราคาหุ้น TKN ปรับตัวขึ้นแรงตอบรับผลการดำเนินงานไตรมาส 1 สิ้นสุดวันที่ 31 มี.ค. 66 บริษัทฯมีกำไรสุทธิ 166.01 ล้านบาท เพิ่มขึ้น 164.40% เมื่อเทียบกับงวดเดียวของปีก่อนมีกำไรสุทธิ 62.79 ล้านบาท โดยบริษัทฯ มีรายได้จากการขายไตรมาส 1 จำนวน 1,243.7 ล้านบาท เพิ่มขึ้นร้อยละ 28.5 จากไตรมาสเดียวกันปีที่ผ่านมา และยังคงมีการปรับตัวที่เพิ่มขึ้นกว่าไตรมาส 4/65 เป็นผลมาจากทั้งในส่วนของตลาดในประเทศที่มีการเติบโตของยอดขายในทุกๆ ช่องทางไปพร้อมๆ กับการส่งเสริมการขายและการตลาด ซึ่งทำให้เกิดการขยายตัวของการอุปสงค์ในบริโภคสาหร่ายในประเทศอย่างต่อเนื่อง และการเติบโตของตลาดต่างประเทศทั้งจากการเติบโตในประเทศจีนที่มีการยุติมาตรการโควิดเป็นศูนย์ในประเทศ ทำให้มีการบริโภคและความต้องการสินค้าอุปโภคบริโภคเพิ่มขึ้น รวมถึงการเติบโตในอีกหลายๆ ประเทศ เช่น สหรัฐอเมริกา อินโดนีเซีย มาเลเซีย ที่มียอดขายเพิ่มขึ้นอย่างต่อเนื่องเช่นกัน